Document ID: 32005D0288

32005D0288
L 088/10
SLUŽBENI LIST EUROPSKE UNIJE
18.03.2005.
ODLUKA KOMISIJE
od 18. ožujka 2005.
o izmjeni Odluke 97/80/EZ o utvrđivanju odredaba za provedbu Direktive Vijeća 96/16/EZ o statističkim istraživanjima o mlijeku i mliječnim proizvodima
(priopćena pod brojem dokumenta C(2005) 754)
(Tekst značajan za EGP)
(2005/288/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 96/16/EZ od 19. ožujka 1996. o statističkim istraživanjima o mlijeku i mliječnim proizvodima (1), a posebno njezin članak 5. stavak 2. i članak 6. stavak 1.,
budući da:
(1)
Članak 5. stavak 2. Direktive 96/16/EZ predviđa da države članice Komisiji godišnje dostavljaju metodološke podatke prikupljene u obliku standardnog upitnika koji sastavlja Komisija.
(2)
Uredba (EZ) br. 1059/2003 Europskog parlamenta i Vijeća od 26. svibnja 2003. o uspostavi zajedničkog razvrstavanja prostornih jedinica za statistiku (NUTS) (2) utvrđuje pravni okvir za statistiku Zajednice podijeljene prema prostornim jedinicama; nova se klasifikacija (NUTS) stoga treba koristiti za prijenos podataka o proizvodnji kravljeg mlijeka na poljoprivrednim gospodarstvima na regionalnoj osnovi.
(3)
S obzirom na rastući gospodarski značaj udjela bjelančevina u mlijeku, sve je potrebnije imati statističke podatke o udjelu bjelančevina u glavnim mliječnim proizvodima.
(4)
Odluka Komisije 97/80/EZ od 18. prosinca 1996. (3) o utvrđivanju odredaba za provedbu Direktive Vijeća 96/16/EZ o statističkim istraživanjima o mlijeku i mliječnim proizvodima mora se izmijeniti i dopuniti.
(5)
Mjere predviđene u ovoj Odluci u skladu su s mišljenjem Stalnog odbora za poljoprivrednu statistiku,
DONIJELA JE OVU ODLUKU:
Članak 1.
Odluka Komisije 97/80/EZ mijenja se kako slijedi:
1.
U Prilogu II. dodaju se tablice H i I. One su određene u Prilogu I. ovoj Odluci.
2.
Prilog III. zamjenjuje se Prilogom II. ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 18. ožujka 2005.

Labels: 17
19
6